# Úradný vestník C 16A/17.

| | ISSN 1977-1037 |
| --- | --- |
| Úradný vestník
  Európskej únie | C 16A |
| | |
| Slovenské vydanie | Informácie a oznámenia | Ročník 6617. januára 2023 |

ISSN 1977-1037

Úradný vestník

Európskej únie

C 16A

Slovenské vydanie

Informácie a oznámenia

Ročník 6617. januára 2023

---

| Obsah | Strana |
| --- | --- |
| | V   Oznamy |
| | ADMINISTRATÍVNE POSTUPY |
| | Európska komisia |
| 2023/C 16 A/01 | Spoločný podnik pre čistý vodík — Oznámenie o voľnom pracovnom mieste na pozíciu výkonného riaditeľa/výkonnej riaditeľky (Dočasný zamestnanec — platová trieda AD 14) — COM/2023/20089 | 1 |

Obsah

Strana

V   Oznamy

ADMINISTRATÍVNE POSTUPY

Európska komisia

2023/C 16 A/01

Spoločný podnik pre čistý vodík — Oznámenie o voľnom pracovnom mieste na pozíciu výkonného riaditeľa/výkonnej riaditeľky (Dočasný zamestnanec — platová trieda AD 14) — COM/2023/20089

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Európska komisia

| 17.1.2023 | SK | Úradný vestník Európskej únie | CA 16/1 |
| --- | --- | --- | --- |

17.1.2023

SK

Úradný vestník Európskej únie

CA 16/1

---

Spoločný podnik pre čistý vodík

Oznámenie o voľnom pracovnom mieste na pozíciu výkonného riaditeľa/výkonnej riaditeľky

(Dočasný zamestnanec — platová trieda AD 14)

COM/2023/20089

(2023/C 16 A/01)

Kto sme

Spoločný podnik pre čistý vodík, ktorý bol zriadený nariadením Rady (EÚ) 2021/2085 (1) a ktorým sa nahrádza spoločný podnik pre palivové články a vodík 2 (spoločný podnik FCH 2).

Spoločný podnik pre čistý vodík (ďalej len „spoločný podnik“) je verejno-súkromné partnerstvo podporujúce výskumné a inovačné činnosti v oblasti čistého vodíka v Európe. Jeho cieľom je posilňovať a integrovať vedecké kapacity EÚ s cieľom urýchliť vývoj a zlepšovanie pokročilých aplikácií čistého vodíka a súčasne posilňovať konkurencieschopnosť hodnotového reťazca čistého vodíka Únie. Tromi členmi spoločného podniku sú Európska komisia v mene Únie, priemyselné zoskupenie zastúpené spoločnosťou Hydrogen Europe AISBL a výskumné zoskupenie zastúpené spoločnosťou Hydrogen Europe Research AISBL.

Na roky 2021 – 2027 podporí EÚ spoločný podnik 1 miliardou EUR, ktorú doplní súkromná investícia v minimálne rovnakej výške (od dvoch súkromných členov partnerstva), čím sa celkový rozpočet zvýši na viac než 2 miliardy EUR.

Výskumné a inovačné činnosti spoločného podniku sa vo veľkej miere riadia vodíkovou stratégiou EÚ (2) a politickým vývojom v tejto súvislosti vrátane akčného plánu REPowerEU (3), ktorý prispieva k jej vykonávaniu. Spoločný podnik sa zameriava najmä na výrobu čistého vodíka, ako aj na prenos, distribúciu a skladovanie vodíka spolu s vybranými technológiami konečného použitia palivových článkov v doprave, budovách a priemysle.

Spoločný podnik pre čistý vodík tvorí 25 zamestnancov vrátane výkonného riaditeľa.

Čo ponúkame

Pozíciu výkonného riaditeľa spoločného podniku, ktorý vykonáva funkciu vedúceho výkonného pracovníka zodpovedného za každodenné riadenie spoločného podniku v súlade s rozhodnutiami správnej rady, je tiež jeho právnym zástupcom a zodpovedá sa správnej rade spoločného podniku. Zabezpečuje vedenie a smerovanie všetkých činností spoločného podniku a má zásadný význam pre zabezpečenie zapojenia zamestnancov a podporu pozitívneho a zdravého pracovného prostredia.

Výkonný riaditeľ plní okrem iného tieto úlohy:

| 1. | plní rozpočet spoločného podniku a zabezpečuje správne finančné riadenie rozpočtu, ako aj efektívny a účinný systém vnútornej kontroly; |
| --- | --- |

1.

| 2. | zabezpečuje udržateľné a účinné riadenie spoločného podniku; |
| --- | --- |

2.

| 3. | pripravuje a zabezpečuje vykonávanie pracovného programu spoločného podniku; |
| --- | --- |

3.

| 4. | pripravuje rozpočtové dokumenty a správy spoločného podniku (ročný rozpočet, plán pracovných miest, výročná správa o činnosti) a zodpovedá za ne; |
| --- | --- |

4.

| 5. | nadväzuje formálnu a pravidelnú spoluprácu s európskymi partnerstvami určenými v strategickom výskumnom a inovačnom programe spoločného podniku; |
| --- | --- |

5.

| 6. | vykonáva komunikačnú politiku spoločného podniku; |
| --- | --- |

6.

| 7. | poskytuje správnej rade všetky dokumenty, o ktoré požiadala, a plní funkciu sekretariátu rady; |
| --- | --- |

7.

| 8. | zabezpečuje, aby poradné orgány spoločného podniku dostávali včasné a úplné informácie; |
| --- | --- |

8.

| 9. | má celkovú zodpovednosť za zamestnancov spoločného podniku. |
| --- | --- |

9.

Podrobnejší opis úloh je uvedený v článkoch 19 a 83 nariadenia Rady (EÚ) 2021/2085.

Koho hľadáme (výberové kritériá)

Uchádzači by mali mať:

Manažérske zručnosti:

| — | schopnosť organizovať a riadiť operácie, rozpočet a zamestnancov spoločného podniku a vykonávať nad nimi dohľad na účely dosiahnutia cieľov spoločného podniku, |
| --- | --- |

—

schopnosť organizovať a riadiť operácie, rozpočet a zamestnancov spoločného podniku a vykonávať nad nimi dohľad na účely dosiahnutia cieľov spoločného podniku,

| — | schopnosť starať sa o multidisciplinárny tím, viesť ho a motivovať v európskom multikultúrnom a viacjazyčnom kontexte, |
| --- | --- |

—

schopnosť starať sa o multidisciplinárny tím, viesť ho a motivovať v európskom multikultúrnom a viacjazyčnom kontexte,

| — | schopnosť prijímať rozhodnutia a prinášať výsledky v rámci pevne stanoveného rozpočtu a harmonogramu, |
| --- | --- |

—

schopnosť prijímať rozhodnutia a prinášať výsledky v rámci pevne stanoveného rozpočtu a harmonogramu,

| — | schopnosť riadiť značné finančné zdroje, rozpočtové plánovanie a vnútornú kontrolu. |
| --- | --- |

—

schopnosť riadiť značné finančné zdroje, rozpočtové plánovanie a vnútornú kontrolu.

Odborné zručnosti:

| — | znalosť prechodu na čistú energiu a energetickej politiky EÚ, |
| --- | --- |

—

znalosť prechodu na čistú energiu a energetickej politiky EÚ,

| — | znalosť priemyslu EÚ a výziev spojených s prechodom na čistú energiu, |
| --- | --- |

—

znalosť priemyslu EÚ a výziev spojených s prechodom na čistú energiu,

| — | znalosť politík EÚ v oblasti výskumu a inovácií, |
| --- | --- |

—

znalosť politík EÚ v oblasti výskumu a inovácií,

| — | znalosť štruktúry pre rozhodovanie a tvorbu politiky EÚ. |
| --- | --- |

—

znalosť štruktúry pre rozhodovanie a tvorbu politiky EÚ.

Osobnostné vlastnosti:

| — | výborné diplomatické zručnosti vrátane schopnosti navrhnúť kompromis, |
| --- | --- |

—

výborné diplomatické zručnosti vrátane schopnosti navrhnúť kompromis,

| — | vysoká úroveň etiky: integrita, lojálnosť, spravodlivosť, transparentnosť, |
| --- | --- |

—

vysoká úroveň etiky: integrita, lojálnosť, spravodlivosť, transparentnosť,

| — | schopnosť plynulo a efektívne komunikovať a budovať dobré pracovné vzťahy s útvarmi Európskej komisie, s inými európskymi partnerstvami a s rôznymi externými zainteresovanými stranami, najmä v kontexte výskumu a inovácií. |
| --- | --- |

—

schopnosť plynulo a efektívne komunikovať a budovať dobré pracovné vzťahy s útvarmi Európskej komisie, s inými európskymi partnerstvami a s rôznymi externými zainteresovanými stranami, najmä v kontexte výskumu a inovácií.

Čo musia uchádzači spĺňať (kritériá účasti)

Do výberovej fázy konania budú zaradení iba tí uchádzači, ktorí k dátumu uzávierky podávania prihlášok spĺňajú tieto formálne kritériá:

| — | Štátna príslušnosť: Uchádzači musia byť štátnymi príslušníkmi jedného z členských štátov Európskej únie. |
| --- | --- |

—

Štátna príslušnosť: Uchádzači musia byť štátnymi príslušníkmi jedného z členských štátov Európskej únie.

| — | Vysokoškolské vzdelanie alebo diplom: Uchádzači musia mať:






  — | buď vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia 4 roky alebo viac, |
| --- | --- | --- |

—

Vysokoškolské vzdelanie alebo diplom: Uchádzači musia mať:

—

buď vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia 4 roky alebo viac,

| — | alebo vzdelanie zodpovedajúce ukončenému vysokoškolskému štúdiu osvedčené diplomom a minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto ročná odborná prax nemôže byť zahrnutá do postgraduálnej odbornej praxe požadovanej ďalej v texte). |
| --- | --- |

—

alebo vzdelanie zodpovedajúce ukončenému vysokoškolskému štúdiu osvedčené diplomom a minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto ročná odborná prax nemôže byť zahrnutá do postgraduálnej odbornej praxe požadovanej ďalej v texte).

| — | Odborná prax: Uchádzači musia mať aspoň 15-ročnú postgraduálnu odbornú prax (4) na pozícii, na ktorej sa vyžaduje uvedené vzdelanie. Aspoň päť rokov uvedenej odbornej praxe musí byť v oblasti relevantnej pre činnosti spoločného podniku. |
| --- | --- |

—

Odborná prax: Uchádzači musia mať aspoň 15-ročnú postgraduálnu odbornú prax (4) na pozícii, na ktorej sa vyžaduje uvedené vzdelanie. Aspoň päť rokov uvedenej odbornej praxe musí byť v oblasti relevantnej pre činnosti spoločného podniku.

| — | Prax v riadiacej funkcii: V rámci odbornej postgraduálnej praxe musia mať uchádzači aspoň päť rokov skúseností vo vysokej riadiacej funkcii (5) v oblasti súvisiacej s ponúkanou pozíciou. |
| --- | --- |

—

Prax v riadiacej funkcii: V rámci odbornej postgraduálnej praxe musia mať uchádzači aspoň päť rokov skúseností vo vysokej riadiacej funkcii (5) v oblasti súvisiacej s ponúkanou pozíciou.

| — | Jazykové znalosti: Uchádzači musia preukázať dôkladnú znalosť jedného z úradných jazykov Európskej únie (6) a uspokojivú znalosť ďalšieho z týchto úradných jazykov. Výberové poroty počas pohovoru, resp. pohovorov overia, či uchádzači spĺňajú požiadavku uspokojivej znalosti ďalšieho úradného jazyka EÚ. Preto sa pohovor (alebo jeho časť) môže uskutočniť v danom ďalšom jazyku. |
| --- | --- |

—

Jazykové znalosti: Uchádzači musia preukázať dôkladnú znalosť jedného z úradných jazykov Európskej únie (6) a uspokojivú znalosť ďalšieho z týchto úradných jazykov. Výberové poroty počas pohovoru, resp. pohovorov overia, či uchádzači spĺňajú požiadavku uspokojivej znalosti ďalšieho úradného jazyka EÚ. Preto sa pohovor (alebo jeho časť) môže uskutočniť v danom ďalšom jazyku.

| — | Veková hranica: Uchádzači musia byť v čase uzávierky podávania prihlášok vo veku, v ktorom môžu dokončiť celé štvorročné funkčné obdobie pred dosiahnutím dôchodkového veku. Pre dočasných zamestnancov Európskej únie sa vek odchodu do dôchodku definuje ako koniec mesiaca, v ktorom daná osoba dosiahne vek 66 rokov (pozri článok 47 Podmienok zamestnávania ostatných zamestnancov Európskej únie (7)). |
| --- | --- |

—

Veková hranica: Uchádzači musia byť v čase uzávierky podávania prihlášok vo veku, v ktorom môžu dokončiť celé štvorročné funkčné obdobie pred dosiahnutím dôchodkového veku. Pre dočasných zamestnancov Európskej únie sa vek odchodu do dôchodku definuje ako koniec mesiaca, v ktorom daná osoba dosiahne vek 66 rokov (pozri článok 47 Podmienok zamestnávania ostatných zamestnancov Európskej únie (7)).

Výber a vymenovanie

Výkonného riaditeľa vymenuje správna rada spoločného podniku na základe užšieho zoznamu uchádzačov, ktorý predloží Európska komisia.

Na zostavenie tohto užšieho zoznamu Európska komisia usporiada výberové konanie v súlade s postupmi, ktoré uplatňuje pri výbere zamestnancov a ich prijímaní do služobného pomeru (pozri dokument o politike týkajúcej sa riadiacich pracovníkov (8)).

V rámci tohto výberového konania Európska komisia zostaví porotu predbežného výberu, ktorej súčasťou bude v súlade s nariadením Rady (EÚ) 2021/2085 aj zástupca vymenovaný každým typom členov spoločného podniku iným ako Únie (9), ako aj jeden pozorovateľ vymenovaný správnou radou. Táto porota po analýze všetkých prihlášok pristúpi k prvému overeniu kritérií účasti a identifikácii uchádzačov s najlepším profilom z hľadiska vyššie uvedených výberových kritérií, ktorí môžu byť pozvaní na pohovor s porotou predbežného výberu.

Na základe týchto pohovorov porota predbežného výberu vypracuje závery a navrhne zoznam uchádzačov na ďalšie pohovory s Poradným výborom Európskej komisie pre vymenúvanie (ďalej len „poradný výbor“). Poradný výbor po zohľadnení záverov poroty predbežného výberu rozhodne, ktorí uchádzači budú pozvaní na pohovor.

Uchádzači pozvaní na pohovor s poradným výborom absolvujú celodenný test na výber vedúcich pracovníkov metódou hodnotiaceho centra vedený externými konzultantmi pre výber pracovníkov. Na základe výsledkov pohovoru a správy hodnotiaceho centra zostaví poradný výbor užší zoznam uchádzačov, ktorých považuje za vhodných na vykonávanie funkcie výkonného riaditeľa spoločného podniku.

Uchádzači, ktorí sa dostanú do užšieho výberu poradného výboru, absolvujú pohovor s členom, resp. členmi Komisie, pod ktorých spadá generálne riaditeľstvo zodpovedné za vzťahy so spoločným podnikom (10).

Po týchto pohovoroch Európska komisia schváli užší zoznam najvhodnejších uchádzačov a oznámi ho správnej rade spoločného podniku. Správna rada sa môže rozhodnúť, že pred vymenovaním výkonného riaditeľa spomedzi uchádzačov z užšieho zoznamu Komisie uskutoční s uchádzačmi pohovory. Zaradenie do tohto užšieho zoznamu nie je zárukou vymenovania.

Okrem už uvedených pohovorov sa od uchádzačov môže vyžadovať absolvovanie ďalších pohovorov a/alebo testov. Je možné, že uchádzači budú musieť vystúpiť aj pred príslušným výborom, resp. výbormi Európskeho parlamentu.

Rovnaké príležitosti, rozmanitosť a inklúzia

Spoločný podnik pre čistý vodík uplatňuje politiku rovnakých príležitostí a nediskriminácie v súlade s článkom 1d služobného poriadku (11), pričom podporuje prihlášky, ktoré by mohli prispieť k väčšej rozmanitosti, rodovej rovnosti a celkovej geografickej vyváženosti. V nariadení Rady (EÚ) 2021/2085 sa konkrétne stanovuje, že v rámci postupu sa bude dodržiavať zásada rodovej rovnosti, pričom k podávaniu prihlášok sa osobitne povzbudzujú ženy.

Spoločný podnik uznáva, že zdravá rovnováha medzi pracovným a súkromným životom je dôležitým motivačným faktorom pre mnohých ľudí a že sa čoraz viac očakáva, že súčasťou moderného pracovného prostredia bude flexibilná práca. Okrem iných výhod ponúka veľmi kvalitný balík zákonných pružných foriem organizácie práce a služby, ako je starostlivosť po vyučovaní a jasle. Spoločný podnik sa ako zamestnávateľ zaväzuje predchádzať diskriminácii z akéhokoľvek dôvodu. Aktívne víta prihlášky od všetkých kvalifikovaných uchádzačov s rôznorodými skúsenosťami a schopnosťami a z čo najširšieho geografického spektra členských štátov EÚ.

Osobám so zdravotným postihnutím možno počas výberového konania poskytnúť pomoc. Pre ďalšie informácie pošlite e-mail: na adresu HR-BXL-OTHER-AGENTS-RTD@ec.europa.eu.

Podmienky zamestnania

Plat a podmienky zamestnania sú stanovené v Podmienkach zamestnávania ostatných zamestnancov Európskej únie.

Úspešného uchádzača vymenuje správna rada ako dočasného zamestnanca v platovej triede AD 14. V závislosti od dĺžky svojej predchádzajúcej odbornej praxe bude zaradený v rámci danej platovej triedy do stupňa 1 alebo 2.

Bude vymenovaný na počiatočné štvorročné funkčné obdobie s možnosťou predĺženia na maximálne ďalšie tri roky v súlade s nariadením, ktorým sa zriaďuje spoločný podnik.

Uchádzači by mali vziať na vedomie požiadavku stanovenú v Podmienkach zamestnávania ostatných zamestnancov Európskej únie, podľa ktorej musia všetci noví zamestnanci úspešne absolvovať deväťmesačnú skúšobnú lehotu.

Miesto zamestnania je Brusel (Belgicko).

Predpokladaný deň nástupu do zamestnania je 16. máj 2023.

Dôležitá informácia pre uchádzačov

Uchádzačom pripomíname, že práca výberových porôt má dôverný charakter. Akýkoľvek priamy alebo nepriamy kontakt uchádzačov alebo osôb, ktoré konajú v ich mene, s jednotlivými členmi týchto porôt je zakázaný. Všetky otázky sa musia adresovať sekretariátu príslušnej poroty.

Ochrana osobných údajov

Komisia zabezpečí, aby boli osobné údaje uchádzačov spracované v súlade s nariadením Európskeho parlamentu a Rady (EÚ) 2018/1725 (12). Týka sa to najmä dôverného charakteru a bezpečnosti takýchto údajov.

Nezávislosť a vyhlásenie o záujmoch

Od výkonného riaditeľa sa bude pred prevzatím funkcie vyžadovať záväzné vyhlásenie, že bude konať nezávisle vo verejnom záujme, ako aj vyhlásenie o akýchkoľvek záujmoch, ktoré by mohli ohroziť jeho nezávislosť.

Postup pri podávaní prihlášky

Pred podaním prihlášky si dôkladne overte, či spĺňate všetky kritériá účasti („Čo musia uchádzači spĺňať“), najmä pokiaľ ide o požadovaný druh diplomu, odbornú prax, ako aj jazykové znalosti. Nesplnenie ktoréhokoľvek z kritérií účasti bude viesť k automatickému vylúčeniu z výberového konania.

V prípade záujmu o podanie prihlášky sa zaregistrujte online na tejto webovej lokalite a postupujte podľa pokynov týkajúcich sa jednotlivých fáz konania:

https://ec.europa.eu/dgs/human-resources/seniormanagementvacancies/.

Musíte mať platnú e-mailovú adresu. Táto adresa bude slúžiť na potvrdenie vašej registrácie, ako aj na komunikáciu s vami počas jednotlivých fáz výberového konania. Akúkoľvek zmenu vašej e-mailovej adresy preto oznámte Európskej komisii.

K vašej prihláške treba pripojiť životopis vo formáte PDF, najlepšie vo formáte Europass-životopis (13), a online vyplniť motivačný list (najviac 8 000 znakov). Životopis a motivačný list možno predložiť v hociktorom z úradných jazykov Európskej únie.

Je vo vašom záujme zabezpečiť, aby bola vaša prihláška presná, úplná a pravdivá.

Po dokončení online registrácie dostanete e-mail: o potvrdení registrácie prihlášky. Ak nedostanete potvrdzujúci e-mail:, znamená to, že vaša prihláška nebola zaregistrovaná!

Dovoľujeme si vás upozorniť na to, že priebeh spracovania vašej prihlášky nemožno sledovať online. O stave vašej prihlášky vás bude priamo informovať Európska komisia.

Prihlášky zaslané e-mailom nebudú akceptované. V prípade záujmu o viac informácií a/alebo v prípade technických problémov pošlite e-mail: na adresu: HR-MANAGEMENT-ONLINE@ec.europa.eu

Za včasné dokončenie online registrácie sú zodpovední uchádzači. Dôrazne vám odporúčame, aby ste podanie prihlášky neodkladali na posledné dni. Preťaženie internetu alebo porucha vo vašom internetovom pripojení by mohli spôsobiť prerušenie online registrácie pred jej dokončením, v dôsledku čoho by ste museli celý proces opakovať. Po uplynutí lehoty na podanie prihlášky už nebudete môcť zadávať žiadne údaje. Oneskorené prihlášky sa nebudú brať do úvahy.

Dátum uzávierky

Dátum uzávierky registrácie je 14. februára 2023 o 12.00 hod. (poludnie) bruselského času. Po tomto dátume už online registrácia nebude možná.

---

(1)  Nariadenie Rady (EÚ) 2021/2085 z 19. novembra 2021, ktorým sa zriaďujú spoločné podniky v rámci programu Horizont Európa a zrušujú nariadenia (ES) č. 219/2007, (EÚ) č. 557/2014, (EÚ) č. 558/2014, (EÚ) č. 559/2014, (EÚ) č. 560/2014, (EÚ) č. 561/2014 a (EÚ) č. 642/2014 (Ú. v. EÚ L 427, 30.11.2021, s. 17).

(2)  Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov s názvom Vodíková stratégia pre klimaticky neutrálnu Európu; COM(2020) 301 final; https://eur-lex.europa.eu/legal-content/SK/TXT/?uri=CELEX%3A52020DC0301.

(3)  Oznámenie Komisie Európskemu parlamentu, Európskej rade, Rade, Európskemu hospodárskemu a sociálnemu výboru a Výboru regiónov s názvom Plán REPowerEU; COM(2022) 230 final; https://eur-lex.europa.eu/legal-content/SK/TXT/?uri=COM%3A2022%3A230%3AFIN.

(4)  Odborná prax sa zohľadňuje iba v prípade, ak ide o platný pracovnoprávny vzťah definovaný ako reálny, skutočný výkon pracovnej činnosti za odplatu, ktorú uchádzač vykonával ako zamestnanec (na základe akéhokoľvek typu zmluvy) alebo ako poskytovateľ služby. Odborná činnosť vykonávaná na kratší pracovný čas sa započítava pomerne na základe potvrdeného percentuálneho podielu hodín plného pracovného času, ktorý uchádzač odpracoval. Materská dovolenka/rodičovská dovolenka/dovolenka v prípade osvojenia si dieťaťa sa zohľadňuje, ak bola čerpaná v rámci pracovnoprávneho vzťahu. Doktorandské štúdium sa započítava do odbornej praxe aj v prípade, že nebolo platené, avšak maximálne v trvaní troch rokov a za predpokladu, že bolo úspešne ukončené získaním akademického titulu PhD. Každé takéto obdobie sa môže započítať iba raz.

(5)  Uchádzači by mali v prípade všetkých rokov, počas ktorých nadobudli prax v riadiacej funkcii, uviesť vo svojom životopise tieto údaje: 1. názov a náplň zastávaných riadiacich funkcií; 2. počet zamestnancov riadených pri výkone týchto funkcií; 3. objem spravovaného rozpočtu; 4. počet úrovní, ktoré boli v hierarchickej štruktúre tejto riadiacej pozícii nadriadené a podriadené, a 5. počet zamestnancov v rovnakom postavení.

(6)  https://eur-lex.europa.eu/legal-content/SK/TXT/?uri=CELEX%3A01958R0001-20130701.

(7)  https://eur-lex.europa.eu/legal-content/SK/TXT/?uri=CELEX%3A01962R0031-20140701.

(8)  https://commission.europa.eu/jobs-european-commission/job-opportunities/managers-european-commission_en#temporary-jobs-for-managers (existuje iba v angličtine).

(9)  Člen iný ako Únia je „ktorýkoľvek zúčastnený štát, súkromný člen alebo medzinárodná organizácia, ktorí sú členmi spoločného podniku“.

(10)  Pokiaľ príslušný člen Komisie v súlade s rozhodnutiami Komisie z 5. decembra 2007 [PV(2007) 1811] a 30. septembra 2020 [PV(2020) 2351] nedelegoval túto úlohu na iného člena Komisie.

(11)  https://eur-lex.europa.eu/legal-content/SK/TXT/?uri=CELEX%3A01962R0031-20140701.

(12)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).

(13)  Informácie o tom, ako si vytvoriť Europass-životopis, nájdete online na adrese: https://europa.eu/europass/sk/create-europass-cv.

---